**Ալեքսանդրա Իգորևնա Պիվովարովա** (ռուս.՝ Александра Игоревна Пивоварова, առավել հայտնի է որպես Սաշա Պիվովարովա (ռուս.՝ *Саша Пивоварова*, հունվարի 21, 1985(1985-01-21), Մոսկվա, ԽՍՀՄ), ռուս սուպերմոդել, աշխարհի ամենահայտնի ու ամենապահանջված մոդելներից մեկը։ Հայտնի է որպես միակ մոդելը, որ վեց սեզոն անընդմեջ մասնակցել է *Պրադայի* գովազդային ընկերությանը։ Սաշա Պիվովարովային կոչում են «մոդել-այլմոլորակային», քանի որ նա ունի ոչ ստանդարտ դեմք. նա ունի եռանկյունաձև դեմք, նշաձև աչքեր, լայն ճակատ ու դուրս ցցված այտոսկրեր։

Կենսագրություն
--------------

Ալեքսանդրա Պիվովարովան ծնվել է 1985 թվականի հունվարի 21-ին Մոսկվայում։ Մանկուց երազել է զբաղվել նկարչությամբ, և ծնողները սատարել են նրան այդ հարցում։ Մոր հետ նա այցելել է մայրաքաղաքի թանգարաններն ու ցուցահանդեսները, իսկ դպրոցն ավարտելուց հետո ընդունվել է Ռուսաստանի հումանիտար գիտությունների պետական համալսարանի արվեստի պատմության ֆակուլտետ։ Այստեղ նա ծանոթացել է լուսանկարիչ Իգոր Վիշնյակովի հետ, ում հետ ամուսնացել է։

Ալեքսանդրա Պիվովարովան չի երազել մոդել դառնալու մասին։ Իգոր Վիշնյակովը լուսանկարել է նրան 2005 թվականին և լուսանկարներն ուղարկել IMG միջազգային մոդելային գործակալություն՝ դրանով իսկ սկիզբ դնելով Պիվովարովայի մոդելային կարիերային։ Իգոր Վիշնյակովն Ալեքսանդրա Պիվովարովայի լուսանկարն ուղարկել է IMG-ի նյույորքյան գրասենյակ, իսկ երկու շաբաթ անց Սաշա Պիվովարովան արդեն մասնակցել է *Prada*-ի շոուին Միլանում։

Թեև Սաշա Պիվովարովան ստիպված է եղել թողնել ինստիտուտը, սակայն նա շարունակում է նկարել։ Նա շատ է ճանապարհորդում, այցելում է աշխարհի տարբեր թանգարաններ ու նկարչական ստուդիաներ։ Նա նկարում է թղթի, անձեռոցիկների, թղթի կտորների վրա, նոթատետրերում՝ օգտագործելով մատիտներ, ածուխ և նույնիսկ սուրճ կամ գինի։

Սաշա Պիվովարովան բուսակեր է և չի օգտագործում ալկոհոլային խմիչքներ։ Իր գեղեցկության գաղտնիքը նա համարում է ալկոհոլից հրաժարումն ու շպարի չափավոր օգտագործումը։

2011 թվականին Սաշա Պիվովարովան GAP ընկերության համար ստեղծել է գիշերազգեստների շարք, որոնց վրա պատկերված են իր նկարները։

Ամերիկյան *Models.com* կայքում ներկայացված համաշխարհային ճանաչում ունեցող թոփ-մոդելների վարկանշային ցանկում Սաշա Պիվովարովան նշված է «Industry Icons» բաժնում, որտեղ ընդգրկված է նաև Նատալյա Վոդյանովան։

Ընտանիք
-------

Ալեքսանդրա Պիվովարովան ամուսնացած է լուսանկարիչ Իգոր Վիշնյակովի հետ։ 2012 թվականի մայիսին Նյու Յորքում ծնվել է նրանց դուստրը, ում կոչել են Միա Այսիս։

Գովազդային ընկերություններ
--------------------------

Սաշա Պիվովարովան նկարահանվել է Prada-ի գովազդում։ Մի քանի սեզոն նա եղել է *Giorgio Armani*, *Olay* և *Tiffany* ընկերությունների դեմքը։ Մասնակցել է *Gucci*, *Chanel*, *Alexander McQueen*, *Christian Dior*, *Calvin Klein*, *Donna Karan*, *Louis Vuitton*, *Marc Jacobs*, *Ralph Lauren*, *Chloe*, *Valentino*, *Givenchy*, *Jean-Paul Gaultier*, *Miu Miu*, *Hermès*, *Kenzo*, *Viktor & Rolf*, *Dolce&Gabbana*, *Balenciaga*, *Zac Pozen*, *Fendi* և *Yohji Yamamoto* նորաձևության տների ցուցադրություններին։ Երկու տարի Սաշա Պիվովարովան լուսանկարվել է *Vogue* ամսագրի ռուսական, բրիտանական, ավստրալիական, իտալական, ֆրանսիական ու ճապոնական տարբերակների շապիկի համար։ 2008 թվականին Սաշա Պիվովարովան դարձել է *Pirelli*-ի «Արևելքի մարգարիտներ» օրացույցի սեպտեմբերի դեմքը։ Ալեքսանդրա Պիվովարովան նաև եղել է *2011-2012 Reserved* աշուն-ձմեռ հավաքածուի դեմքը։

Ֆիլմագրություն
--------------

| Տարի |  | Հայերեն անվանում | Բնօրինակ անվանում | Դեր
 |
| --- | --- | --- | --- | --- |
| 2011 | ֆ | Ժամանակ | *In Time* | Կլարա, Ֆիլիպ Ուայսի զոքանչը |
| 2015 | ֆ | Կողոպուտ | *The Heist* | մոդել |

Ծանոթագրություններ
------------------

1. ↑  Les 30 Mannequins des Années 2000 Archived 2010-08-25 at the Wayback Machine. Retrieved 2010-01-20
2. ↑  "Sasha Pivovarova brasil entrevista". Արխիվացված է the original 2012 թ․ փետրվարի 29-ին. Retrieved 2016 թ․ մայիսի 5. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Ella Alexander (2011 թ․ նոյեմբերի 23). "Model Look" (in անգլերեն). A Model Collection. Արխիվացված է the original 2012 թ․ փետրվարի 21-ին. Retrieved 2011 թ․ դեկտեմբերի 18. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Sasha Pivovarova". Models.com. Retrieved 2013 թ․ սեպտեմբերի 9.
5. ↑  Евгений Романов, Анастасия Минина. "Саша ПИВОВАРОВА: «О том, что я красотка, первым мне сказал мой муж»" (in ռուսերեն). www.konkurent-krsk.ru. Արխիվացված է the original 2013 թ․ մայիսի 11-ին. Retrieved 2013 թ․ մայիսի 5. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  "Sasha Pivovarova". Models.com. Retrieved 2012 թ․ սեպտեմբերի 13.
7. ↑  "Саша Пивоварова для Reserved Осень/зима 2011" (in ռուսերեն). Fashion Avenue. 2 сентября 2011. Արխիվացված է the original 2013 թ․ դեկտեմբերի 3-ին. Retrieved 2013 թ․ դեկտեմբերի 1. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* "Sasha Pivovarova: FMD" (in անգլերեն). Արխիվացված է the original 2012 թ․ փետրվարի 21-ին. Retrieved 2010 թ․ հունվարի 23. `{{cite web}}`: Cite has empty unknown parameter: `|description=` (help); Unknown parameter `|dead-url=` ignored (`|url-status=` suggested) (help)
* "Sasha Pivovarova: supermodels.nl" (in անգլերեն). Արխիվացված է the original 2012 թ․ փետրվարի 21-ին. Retrieved 2010 թ․ հունվարի 23. `{{cite web}}`: Cite has empty unknown parameter: `|description=` (help); Unknown parameter `|dead-url=` ignored (`|url-status=` suggested) (help)
* Սաշա Պիվովարովան Style.com կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database · ԿինոՊոիսկ |

 |